
(ร่าง) กำหนดการศึกษาดูงาน

นิสิตคณะพาณิชยศาสตร์ และการบัญชี จุฬาลงกรณ์มหาวิทยาลัย
ณ โครงการพัฒนาดอยตุง (พื้นที่ทรงงาน) อันเนื่องมาจากพระราชดำริ จ.เชียงราย
มูลนิธิแม่ฟ้าหลวง ในพระบรมราชูปถัมภ์
ระหว่างวันที่ 21 – 24 มิถุนายน 2562
วัตถุประสงค์ : 

1. เพื่อให้นิสิตเรียนรู้การพัฒนาทางเลือกในการดำรงชีวิตที่ยั่งยืนของมูลนิธิแม่ฟ้าหลวง ในพระบรมราชูปถัมภ์
2. เพื่อให้นิสิตได้เรียนรู้หลักการ กระบวนการและวิธีการในการลงพื้นที่ทำงานร่วมกับชุมชน 
3. เพื่อสร้างแรงบันดาลใจให้แก่นิสิตและสามารถนำองค์ความรู้ไปปรับใช้กับกิจกรรมของนิสิตที่ลงไปทำกับชุมชนเพื่อให้เกิดประโยชน์ได้จริง
ระยะเวลา : 4 วัน 3 คืน
จำนวนคณะ : 22 ท่าน (นิสิต 18 ท่าน อาจารย์ 2 ท่านและเจ้าหน้าที่ 2 ท่าน)
กำหนดการ : 

	วันที่/เวลา
	กำหนดการ

	วันศุกร์ที่ 21 มิถุนายน 2562

	07.30 – 21.30
	เดินทางจากจุฬาลงกรณ์มหาวิทยาลัย กรุงเทพมหานคร ไปยังโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ อำเภอแม่ฟ้าหลวง จังหวัดเชียงราย 
(รถตู้ 3 คัน)

	 21.30 – 22.15
	- เดินทางถึงโครงการพัฒนาดอยตุงฯ
- รับประทานอาหารค่ำ ณ ครัวตำหนัก

	  22.15
	เช็คอินเข้าที่พักและพักผ่อนตามอัธยาศัย  

	วันเสาร์ที่ 22 มิถุนายน 2562

	07.00 – 08.00
	รับประทานอาหารเช้า ณ ศาลาลีลาวดี

	08.00 – 08.10
	เดินทางไปยังห้องประชุมวีไอพี อาคารอเนกประสงค์

	08.10 – 08.50
	ศึกษาดูงานศูนย์ข้อมูลโครงการพัฒนาดอยตุงฯ 
    "การพัฒนาที่มีประสิทธิผล ต้องเริ่มจาก "ข้อมูลจริง" และ "การพัฒนาต้องวัดผลได้" โดยการวัดผลอย่างต่อเนื่อง"
· การสำรวจข้อมูลสภาพเศรษฐกิจ – สังคมเพื่อออกแบบกิจกรรมการพัฒนาและการบริหารจัดการการใช้พื้นที่อย่างเหมาะสม
· การสำรวจพื้นที่โดยใช้ GPS และการรับรองจากชุมชน
· การใช้เอกสารสิทธิ์อย่างไม่เป็นทางการสร้างความเป็นเจ้าของพื้นที่
· การสำรวจข้อมูลประจำปี และความต่อเนื่องในการติดตามประเมินผล
· ตัวชี้วัดผลการพัฒนาโดยใช้คนเป็นศูนย์กลาง การพัฒนาต้องวัดผลได้

	08.50 - 09.00
	 เดินทางไปยังแปลงปลูกป่าเศรษฐกิจ นวุติ ไซต์ 1

	09.00 – 10.00
	ศึกษาดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย
   "ความร่วมมือระหว่างภาครัฐ ภาคเอกชน มูลนิธิฯ และชุมชน เพื่อให้คนกับป่าอยู่ร่วมกันอย่างยั่งยืน - บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกับภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม" 
· การพัฒนาเชิงพื้นที่
· ป่าเศรษฐกิจ การเพิ่มมูลค่า และห่วงโซ่การเพิ่มมูลค่า
· บูรณาการการพัฒนาด้านเศรษฐกิจ สังคม สิ่งแวดล้อม
ความร่วมมือจากโครงการฯ ภาครัฐ ภาคเอกชน และชุมชน  

	10.00 – 10.10
	เดินทางไปยังหอแห่งแรงบันดาลใจ

	10.10 – 11.00
	เยี่ยมชมหอแห่งแรงบันดาลใจ
   "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"  

	11.00 – 12.00
	เยี่ยมชมพระตำหนักดอยตุง
 "พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	12.00 – 13.00
	รับประทานอาหารกลางวัน ณ ครัวตำหนัก

	13.00 – 13.30
	เดินทางไปยังศูนย์ผลิต และจำหน่ายงานมือ

	13.30 – 15.30
	ศึกษาดูงานศูนย์ผลิตและจำหน่ายงานมือ 

   “การสร้างงานสร้างอาชีพ - ศูนย์ฝึกอาชีพด้านหัตถกรรม ก่อตั้งขึ้นมาเพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย โรงงานทอผ้า เย็บผ้าและ โรงงานคั่วกาแฟดอยตุง เป็นการพัฒนาขั้นกลางน้ำ”

· การพัฒนาอย่างมีส่วนร่วมและการสร้างงานสร้างอาชีพให้คนในพื้นที่ (ผู้หญิง   คนแก่ กลุ่มเสี่ยง)
· การเพิ่มมูลค่า การสร้างแบรนด์ ใช้ตลาดนำ และมาตรฐานการผลิต
· การบริหารจัดการและกระจายความเสี่ยง
· ความร่วมมือภาครัฐ เอกชน ชุมชน และธุรกิจเพื่อสังคม
ได้แก่
1. โรงงานทอผ้า เย็บผ้า
2. โรงงานกระดาษสา
3. โรงงานคั่วกาแฟ
4. โรงงานเซรามิก

	15.30 – 16.30
	ศึกษาดูงานการจัดการด้านสิ่งแวดล้อม ณ สำนักงานสิ่งแวดล้อม
(อาหารว่าง)

	16.30 – 17.00
	เดินทางไปยังดอยตุงลอด์จ

	17.00 – 17.30
	พักผ่อนตามอัธยาศัย

	17.30 – 18.30
	รับประทานอาหารเย็น ณ ครัวตำหนัก

	18.30 – 19.30
	ฟังบรรยายสรุป “หลักการพัฒนาตามตำราแม่ฟ้าหลวง” โดยนางสาวพรพิมล     ใหม่น้อย เจ้าหน้าที่ศูนย์พัฒนาและเผยแพร่องค์ความรู้ มูลนิธิแม่ฟ้าหลวงฯ     ณ ห้องประชุมคลับ 31 

	19.30 – 21.00
	สรุปบทเรียนประจำวัน  

	21.00
	เข้าที่พัก และพักผ่อนตามอัธยาศัย

	

	วันอาทิตย์ที่ 23 มิถุนายน 2562

	07.00 – 08.00
	รับประทานอาหารเช้า ณ ศาลาลีลาวดี

	08.00 – 09.15 
	เดินทางไปยังบ้านแม่หม้อ ต.เทอดไทย อ.แม่ฟ้าหลวง จ.เชียงราย (รถฟอร์วิล 5 คัน)

	09.15 – 09.30
	บรรยายสรุปเกี่ยวกับความสำคัญของการสร้างฝายหินก่อ โดยนายถนอม     
ใจการ ผู้จัดการอาวุโส ทีมภาคสนาม มูลนิธิแม่ฟ้าหลวงฯ

	09.30 – 12.00
	ทำกิจกรรมสร้างฝายหินก่อร่วมกับเจ้าหน้าที่โครงการพัฒนาระบบน้ำและผู้ได้รับประโยชน์จากฝายบ้านแม่หม้อ 

	12.00 – 13.00 
	รับประทานอาหารกลางวันข้าวห่อ ณ จุดสร้างฝาย 

	13.00 – 15.00
	สร้างฝาย (ต่อ)

	15.00 – 16.00
	กิจกรรมมอบของที่ระลึกให้โรงเรียนบ้านแม่หม้อ ต.เทอดไทย อ.แม่ฟ้าหลวง

	 16.00 – 17.00
	เดินทางกลับโครงการพัฒนาดอยตุงฯ 

	17.00 – 18.00
	พักผ่อนตามอัธยาศัย

	18.00 – 19.00
	รับประทานอาหารเย็น ณ ครัวตำหนัก

	19.00 – 20.30
	สรุปบทเรียนประจำวัน ณ ห้องประชุมคลับ 31

	20.30 
	เข้าที่พัก และพักผ่อนตามอัธยาศัย

	วันจันทร์ที่ 24 มิถุนายน 2562

	06.30 – 07.30
	-  ข้าวกล่อง สั่งจากศาลาลีลาวดี
· เช็คเอ้าท์ ณ ดอยตุงลอด์จ

	07.30 – 21.00
	เดินทางกลับจุฬาลงกรณ์มหาวิทยาลัย กรุงเทพฯ

	21.00
	เดินทางถึงจุฬาลงกรณ์มหาวิทยาลัย โดยสวัสดิภาพ


หมายเหตุ: 

· กำหนดการสามารถเปลี่ยนแปลงได้ตามความเหมาะสม
· การเตรียมตัว
· ชุดสุภาพ รองเท้าหุ้มส้น สวมใส่สบาย เหมาะสำหรับการเดินในพื้นที่ลาดชันและเปียกน้ำได้ 
· อุปกรณ์กันแดด/หนาว/ฝน เช่น หมวก เสื้อกันลม ร่มพับ เสื้อกันฝน
· เตรียมชุดพร้อมเปื้อน 1 ชุด ในวันที่ทำกิจกรรมสร้างฝายอนุรักษ์ เช่น รองเท้าหุ้มส้น กางเกงขายาว  เสื้อแขนยาว หมวกกันแดด 
· อื่นๆ เช่น กระบอกน้ำ สำหรับเติมน้ำดื่มตลอดการดูงาน เพื่อลดการใช้ขวดพลาสติก
	หลักสูตรการศึกษาดูงานด้านการพัฒนาตามตำราแม่ฟ้าหลวง                                                                                                             สำหรับนิสิตคณะพาณิชยศาสตร์ และการบัญชี  จุฬาลงกรณ์มหาวิทยาลัย ประจำปี 2562

